2009. gada Strenču novada domes vēlēšanas
2009. gada Strenču novada domes vēlēšanas notika 6. jūnijā 2009. gada Latvijas pašvaldību vēlēšanās . Vēlēšanās Strenču novada domē tika ievēlēti 13 deputāti. Vēlēšanās piedalījās 6 kandidātu saraksti, kas veidoti no 77 kandidātiem. Strenču novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Strenču novadā vēlēšanas notika 5 iecirkņos. Vēlēšanās visvairāk balsu ieguva saraksts "Nākotnes vārdā jau šodien!" (34,88%), bet kopā novada domē iekļuva 5 no 6 sarakstiem. Strenču novada domes vēlēšanās piedalījās 1 529 vēlētāji jeb 55,74% no balsstiesīgajiem. No vēlēšanu aploksnēm derīgas bija 1 528, bet savu balsi par kādu no sarakstiem atdeva 1 508 vēlētāji.